Na temelju članka 34. točka 3. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13 i 11/13 – pročišćeni tekst) i Odluke Gradskog vijeća Grada Osijeka na 32. sjednici održanoj 10. veljače 2017. godine Gradonačelnik Grada Osijeka objavljuje


JAVNI POZIV
za javno prikupljanje ponuda za kupnju dionica 
Pevec d.d. u vlasništvu Grada Osijeka 

I.

PEVEC d.d., Savska cesta 84, Sesvete (Grad Zagreb) upisan je u sudskom registru Trgovačkog suda u Zagrebu, MBS 080463718, OIB 73660371074 s temeljnim kapitalom 130.581.700,00 kuna.

II.

Predmet ovog poziva je prodaja 763 komada dionica tvrtke Pevec d.d. u vlasništvu Grada Osijeka nominalne vrijednosti 76.300,00 kuna što iznosi 0,0584308% temeljnog kapitala putem javnog prikupljanja ponuda.

Utvrđuje se početna najniža cijena dionice u pojedinačnom iznosu 177,30 kuna po dionici, odnosno 135.279,90 kuna za cijeli paket. Najniža cijena utvrđena je na temelju najniže cijene kretanja dionice u posljednjih 30 dana na CE Enter tržištu, multilateralnoj trgovinskoj platformi kojom upravlja Zagrebačka burza d.d..

III.

Ponuđena cijena mora biti izražena u kunama u jediničnoj cijeni po dionici i u ukupnoj cijeni za cijeli paket koji je predmet prodaje.

IV.

Kriterij za odabir najpovoljnijeg ponuditelja je najviša ponuđena cijena po dionici i za cijeli paket izražena u kunama. Ukoliko temeljem javnog poziva pristignu dvije ili više ponuda za istom ponuđenom cijenom kao najpovoljnija biti će odabrana ona ponuda koja je zaprimljena ranije.

Kupac ponudu može istaći samo za cjelovit predmet ponude.

V.

Pravo sudjelovanja temeljem javnog poziva za prikupljanje ponuda za kupnju dionica imaju sve fizičke osobe državljani Republike Hrvatske, fizičke osobe strani državljani, pravne osobe sa sjedištem u Republici Hrvatskoj i strane pravne osobe.

VI.

Nepotpune i nepravodobne ponude neće biti razmatrane, a pravodobne i potpune ponude koje ne ispunjavaju sve uvjete iz javnog poziva će se smatrati neprihvatljivima.

VII.

Rok za podnošenje ponuda je 15 dana od dana objave javnog poziva

VIII.

Pisane ponude u zatvorenom omotu s naznakom „Ponuda za kupnju dionica Pevec d.d. u vlasništvu Grada Osijeka“ – ne otvaraj, dostavljaju se neposredno u Pisarnici Grada Osijeka ili poštom preporučeno na adresu GRAD OSIJEK, Franje Kuhača 9, 31000 Osijek zaključno s 3. svibnja 2017. godine.

IX.

Javno otvaranje ponuda održati će se dana 8. svibnja 2017. godine u 10:00 sati u prostorijama Grada Osijeka, Franje Kuhača 9, Osijek.

X.

Postupak provedbe javnog poziva za prikupljanje ponuda za kupnju dionica provodi Povjerenstvo koje se sastoji od predsjednika, dva člana i njihovih zamjenika. Povjerenstvo imenuje Gradonačelnik posebnim aktom.
XI.

Povjerenstvo iz prethodne točke provodi postupak otvaranja ponuda, ocjenjuje prihvatljivost i kvalitetu dostavljenih ponuda te utvrđuje prijedlog najpovoljnijeg ponuditelja.
O postupku otvaranja ponuda sastavlja se zapisnik kojim se utvrđuje urednost, pravodobnost i potpunost ponude.

XII.

Javnom otvaranju ponuda mogu biti nazočni ponuditelji, odnosno njihovi ovlašteni predstavnici.

XIII.

Odluku o odabiru najpovoljnijeg ponuditelja donosi Gradonačelnik i potpisuje ugovor.

XIV.

Grad Osijek zadržava pravo neprihvaćanja niti jedne ponude bez navođenja razloga.

Odabrani ponuditelj dužan je zaključiti Ugovor o kupnji dionica u roku od 8 dana od dana primitka pisanog poziva Grada Osijeka na zaključenje ugovora, u protivnom će se smatrati da je odustao od sklapanja Ugovora.

